1976.

__NOTOC__
Godina **1976** (**[[Rimski brojevi|MCMLXXVI]]**) bila je prijestupna godina koja počinje u četvrtak po gregorijanskom kalendaru.

Leto ove godine je u zapadnoj Evropi, naročito Britanskim ostrvima, bilo naročito dugo, toplo i sušno.




## Događaji
### Januar/Siječanj
* 5. 1. - Kambodža: Kmerska republika dobila novi ustav i preimenovana u Demokratsku Kampučiju.
** Tito je ove godine odlučio otvoriti ambasadu u Phnom Penhu, jednu od samo osam.
* 7 - 8. 1. - Sporazumi sa Jamajke: MMF dogovorio kraj fiksnih, mada prilagodljivih, kurseva, ubuduće ih uspostavlja tržište a ne država; kraj monetarne upotrebe zlata, kraj sistema iz Bretton Woodsa 1944.
* 8. 1. - Umro kineski premijer Zhou Enlai, u februaru će ga zameniti Hua Guofeng.
* 11. 1. - Vojni udar u Ekvadoru, zbačen general Guillermo Rodríguez Lara, postavljen admiral Alfredo Poveda (do 1979). 
* 13. 1. - SAD pristaju da nastave prodaju oružja Jugoslaviji, kako bi pomogli održanje nezavisnosti Beograda od Moskve (pregovori odloženi na neodređeno u maju). Tito je početkom godine prekinuo razgovore o nabavci TOW antitenkovskih raketa iz protesta zbog aktivnosti ustaških i četničkih emigranata.

* januar - Cray-1 je prvi komercijalno razvijen superkompjuter.
* januar - Miodrag Bulatović dobio NIN-ovu nagradu za roman "Ljudi sa četiri prsta" - za favorita je važio "Petrijin venac" Dragoslava Mihailovića.
* 18. 1. - Libanski građanski rat: Masakr u Karantini - hrišćanske milicije ubile najmanje 1.000 muslimana; dva dana kasnije odmazda u Damouru sa nekoliko stotina mrtvih.
* 21. 1. - Prvi komercijalni let nadzvučnog aviona Concorde, u službi do 2003.
* 26. 1. - 5. 2. - Konferencija o balkanskoj saradnji u Grčkoj, osim domaćina prisutni Bugarska, Rumunija, Turska i Jugoslavija (takođe, Tito posetio Grčku 10 - 13. 5.).
* 29. 1. - Prva bitka kod Amgale: Marokanci potisnuli Alžirce iz oaze Amgala u Zapadnoj Sahari. 
* 30. 1. - *Buckley v. Valeo*: Vrhovni sud SAD našao neustavnim ograničenje na potrošnju u izbornoj kampanji, uvedeno 1971.

### Februar/Veljača
* 1. 2. - Intervju predsednika Tita Vjesniku: značajan broj ljudi u partiji je preokupiran ličnom korišću.
* februar, početkom - Sovjetska građanka uhapšena (u Zagrebu?) pod optužbom za špijunažu (osuđena u maju na pet godina).
* 4 - 15. 2. - Zimska Olimpijada u Innsbrucku.
* 4. 2. - Zemljotres ubija preko 22.000 ljudi u Gvatemali i Hondurasu.
* 6. 2.? - JAT-ov Boeing 707 leti za 6,5 časova od Tokija do Honolulua, prosečno 1300&nbsp;km/h, zahvaljujući jakom leđnom vetru.
* 7. 2. - Hrvatski nacionalisti ubili Edvina Zdovca, jugoslovenskog konzula u Frankfurtu na Majni.
*   7. 2. - Devetnaest osoba osuđeno za albanski iredentizam u Prištini, od 4 do 15 godina. 
* 8. 2. - Prikazan film *[[Taxi Driver]]*. 
* 9. 2. - Angolski građanski rat: MPLA i Kubanci zauzeli Huambo. Tokom meseca, južnoafričke trupe se povlače iz Angole, a Kubanci povećavaju svoj kontigent. 
* 13. 2. - U neuspelom vojnom udaru u Nigeriji ubijen šef države gen. Murtala Mohammed, načelnik štaba Olusegun Obasanjo izbegao smrt i postaje šef države (do 1979).
* 15. 2. - *The Sunday Times* objavio da je galerija Tate kupila minimalističku skulpturu *[[Equivalent VIII]]* Carla Andrea, 120 pravougaono raspoređenih vatrostalnih opeka - slede podsmeh, ljutnja i rasprave o tome šta je umetnost.
* 16. 2. - Njujorške novine *[[The Village Voice]]* objavile tajni izveštaj Pikeovog komiteta o aktivnostima CIA-e - izveštaj je dostavio TV novinar Daniel Schorr iz nepoznatog izvora. 
*   16. 2. - Usvojena Barcelonska konvencija za zaštitu Mediterana od onečišćenja. 
* 24. 2. - Stupio na snagu novi Ustav Kube, prvi nakon revolucije. 
* 24. 2. - 5. 3. - XXV kongres KPSS. 
* 27. 2. - : front Polisario proglasio nezavisnost dan nakon povlačenja španske vojske - dolazi do rata sa Marokom i Mauritanijom, kojima je teritorija data Madridskim sporazumom (Alžir podržava Polisario).

### Mart/Ožujak
* 4. 3. - Formalno raspuštena Ustavotvorna skupština u Severnoj Irskoj, direktna vlast Londona.
*   4. 3. - Sudar voza i autobusa u Čačku, 11 mrtvih. 
* 6. 3. - Aeroflotov avion Il-18 pao u Voronješkoj oblasti, 111 mrtvih. 
* 9. 3. - Katastrofa žičare kod Cavalesea u Italiji, 43 mrtvih. 
* 10. 3. - Beogradski advokat Srđa M. Popović osuđen na godinu dana zbog slaganja sa stavovima svog klijenta (kazna suspendovana u maju).

* 10. 3. - Republičkim zakonom osnovana Crnogorska akademija nauka i umjetnosti.
* 12. 3. - Četvorica "staljinista" osuđena u Beogradu na zatvorske kazne, među kojima i Dušan Brkić, nekadašnji potpredsednik vlade NR Hrvatske. 
* 14. 3. - Egipatski predsednik Sadat objavio da se odriče ugovora o prijateljstvu sa SSSR, što objašnjava pritiskom za otplatu dugova i uskraćivanjem rezervnih delova za oružje. 
* 15. 3. - Iranski parlament odlučio da iranski kalendar pređe sa hidžrijske ere islamskog kalendara na eru krunisanja Kira Velikog (islamska 1355 postala carska 2535 godina).
* mart - Titova turneja (bila odložena zbog bolesti): Meksiko (10 - 14. 3.), Panama (14 - 17. 3.), Venecuela (17 - 19. 3.) i Portugal (20 - 21. 3.).
* mart - SFRJ: Sovjetska državljanka pritvorena pod optužbom špijunaže - sovjetski konzul u Zagrebu napustio zemlju u znak protesta.
* 16. 3. - Harold Wilson podnio ostavku na mjestu britanskog premijera.
* 20. 3. - Patty Hearst osuđena za pljačku banke 1974. kao talac/saučesnik Simbionske oslobodilačke armije. 

* 23. 3. - Glumac Mitsuyasu Maeno se u stilu kamikaze zabio avionom u kuću japanskog političara Yoshija Kodame koji je umešan u Lockheedov skandal podmićivanja. 
* 24. 3. - U okruženju ekstremističkog nasilja, političke i ekonomske krize, vojni udar u Argentini svrgava Isabel Peron - vojna vladavina, "Proces nacionalne reorganizacije", traje do 1983 (Jorge Rafael Videla do 1981), a Prljavi rat se nastavlja.
* 25. 3. - Na Drugom programu TV Beograd prikazana prva od 10 epizoda serije "Grlom u jagode" (reprizno od 4. avgusta; film "Jagode u grlu" sledi 1985).
* 28. 3. - Hidroelektrana "Piva" u Crnoj Gori isporučuje prve kilovate, za nju je izgrađena brana Mratinje visine 220 metara. 
* 29. 3. - 48. dodjela Oscara: najbolji film je "Let iznad kukavičjeg gnezda", dobija sve glavne nagrade, ukupno pet od devet nominacija.
* 29. 3. - Tito stigao u posetu Švedskoj: Jovanka prvi put nije s njim.
* 30. 3. - Dan zemlje: izraelski Arapi protestuju protiv eksproprijacije zemlje od strane vlade, došlo je do sukoba sa šest mrtvih (danas je to palestinski dan komemoracije).

### April/Travanj

* 1. 4. - Steve Jobs i Steve Wozniak osnivaju Apple Computer.
* 3. 4. - Pesma Evrovizije - pobedila UK (Brotherhood of Man: *[[Save Your Kisses for Me]]*), Jugoslavija (Ambasadori, "Ne mogu skriti svoju bol") na 17. mestu; sledeće učešće Jugoslavije tek 1981.
*   3. 4. - Prvi put dodeljena francuska filmska nagrada César. 
* 5. 4. - James Callaghan postaje novi britanski premijer (do 1979).
* 5. 4. - Tjenanmenski incident: komemoracija premijera Zhou Enlaia na tradicionalni dan žaljenja se pretvara u proteste protiv Četveročlane bande i Kulturne revolucije u NR Kini. Za ovo je optužen Deng Xiaoping i smenjen sa svih funkcija.
* 5. 4. - Španija: 29 političkih zatvorenika pobeglo kroz iskopani tunel iz zatvora u Segoviji - većina je ubrzo uhvaćena, jedan je poginuo (dogodine su amnestirani svi politički zatvorenici u zemlji). 
* 9. 4. - Prikazan film *[[All the President's Men (film)|All the President's Men]]*. 
* 11. 4. - Khieu Samphan je novi predsednik državnog prezidijuma Demokratske Kampučije (do 1979) nakon što je Norodom Sihanouk dao ostavku i stavljen u kućni pritvor. Pol Pot je premijer od 14. 4.
* 13. 4. - Finska: 40 mrtvih, uglavnom žena, u eksploziji u fabrici municije u Lapui. 
* 14. 4. - U Banjaluci osuđeno devet prosovjetskih disidenata, od tri do 12 godina.
* april - U Iranu ubijen ajatolah Abolhassan Shamsabadi, pretpostavlja se da je to učinio šahov režim.

* 17. 4. - Treći plenum CK SKJ raspravlja o nacrtu Zakona o udruženom radu; Kardelj: bez (buržoaske) višestranačke demokratije i (birokratskog) jednopartijskog sistema.
* 20. 4. - Predsednik Ugande Idi Amin doputovao na Brione.
* 20. 4. - Ante Parač iz Puljana, Drniš, prekinuo skrivanje posle 32 godine (bio je domobran tokom rata).
* 21. 4. - Velika pljačka kladioničara u Melbourneu.
* 23. 4. - Prvi album *[[The Ramones]]*-a.
*   23. 4. - U Istočnom Berlinu otvorena Palata Republike, sedište narodne skupštine i mnogih kulturnih i zabavnih sadržaja (srušena 2008).

* 25. 4. - Prvi parlamentarni izbori u Portugalu nakon donošenja novog ustava, socijalisti ponovo najveća stranka. 
* 26. 4. - Umro sovjetski ministar odbrane maršal Andrej Grečko, nasleđuje ga maršal Dmitrij Ustinov, do svoje smrti 1984.
* 29. 4. - Prstenasto pomračenje Sunca, u Jugoslaviji prekriveno 62-82% diska.

### Maj/Svibanj
* 4. 5. - Prvi broj madridskog dnevnika *[[El País]]*, prvih prodemokratskih novina nakon Francove smrti. 
* 5. 5. - Fronta za nacionalno oslobođenje Korzike objavljuje svoj manifest, nakon što je sinoć izvela prve bombaške napade. 
* 6. 5. - Zemljotres u italijanskim Friulima, preko 900 mrtvih, u Sloveniji materijalna šteta.
* 7. 5. - Rotacija u Predsjedništvu SFRJ: Vidoje Žarković izabran za potpredsjednika nakon Vladimira Bakarića, od 16. maja.
* 8. 5. - Elias Sarkis izabran za predsednika Libanona uz sirijsku pomoć; preuzima položaj četiri meseca kasnije, raniji predsednik Suleiman Frangieh u početku nije hteo da odstupi. 

* 9. 5. - Ulrike Meinhof pronađena obješena u zatvorskoj ćeliji.
* 14. 5. - Vaddukoddaiska rezolucija: traži se nezavisna tamilska država na Sri Lanci, Tamilski Ilam. 
* 15. 5. - Otvoren Radiotelevizijski toranj Sljeme.
* 15. 5. - U Iranu ratifikovan sporazum o granicama sa Irakom. 
* 16. 5. - Osnovana Zadužbina Ive Andrića.
* 21. 5. - Operacija Calle Conferencia: čileanska tajna služba hapsi ljude iz vođstva komunističke partije, i opet u novembru. 
* 28 - 29. 5. - Pruga Beograd-Bar otvorena prolaskom Plavog voza - 476&nbsp;km, 254 tunela, 234 mosta.
* 31. 5. - Sirija interveniše u Libanski građanski rat protiv PLO-a, kojeg je ranije podržavala. Sirijska okupacija Libana traje do 2005. 
*   31. 5. - Najavljeno da će u SR Srbiji biti pooštreni propisi za otvaranje advokatskih kancelarija, faktor će biti i politički stav.

### Jun/Juni/Lipanj

* 1. 6. - Kraj Bakalarskog rata između V. Britanije i Islanda.
* 1. 6. - Opštini Trbovlje predat novi dimnjak termoelektrane, sa 360 m najviši dimnjak u Evropi.
* 2. 6. - Operacija Kondor: u Argentini ubijen bivši levičarski predsednik Bolivije Juan José Torres.
* 4. 6. - Finale NBA: Boston Celtics - Phoenix Suns 128:126 posle tri produžetka (kasnije izabrano za najbolju utakmicu u prvih 50 godina NBA).
* 5. 6. - Tetonska brana u istočnom Ajdahu popustila tokom ispunjavanja jezera, stradalo 11 ljudi i 13.000 goveda. 
* 7. 6. - Hrvatski nacionalista greškom ubio urugvajskog ambasadora u Paragvaju. 
* 8. 6. - Olovne godine u Italiji: sudija Francesco Coco i dvojica telohranitelja ubijeni u Đenovi od strane Crvenih brigada.
* 9. 6. - Članak u *New York Times* "Najopasnija igra": Jugoslavija je najopasnija buduća tačka u Evropi, zbog navodnih sovjetskih pretenzija.
*   9. 6. - Rano ujutru, eksplozija pored jugoslovenske ambasade u Washingtonu. 

* 16. 6. - Počinje Ustanak u Sowetu, Južna Afrika - više stotina mrtvih.
*   16. 6. - Novi američki ambasador u Libanu, Francis E. Meloy, Jr., na putu da preda akreditive predsedniku, otet od Narodnog fronta za oslobođenje Palestine i ubijen.
* 16 - 20. 6. -  U Jugoslaviji se održava završni turnir UEFA Euro 1976 - Čehoslovačka prva, domaćin četvrti.
* 19. 6. - Švedski kralj Carl XVI Gustaf se oženio Silvijom Sommerlath. 
* 20. 6. - Na izborima u Italiji, komunisti druga najjača partija, sa 34,37% glasova (lider Enrico Berlinguer). Premijer Aldo Moro ima ideju Istorijskog kompromisa.
* 20. 6. - 2. 7. - Predsednik Tito u poseti Istočnoj Nemačkoj.
* 24. 6. - Petorica hrvatskih separatista osuđena na smrt, izmenjeno u 20 godina, za postavljanje bombe blizu predsednika Tita u septembru 1975. 
* 24 - 30. 6. - "Jun 1976": najava poskupljenja dovodi do velikih protesta u nekoliko gradova Poljske. 
* 26. 6. - Otvoren CN Tower u Torontu, sa 553m najviša građevina na svetu do 2007.
* 27. 6. - Palestinski ekstremisti oteli Air France-ov avion u Grčkoj i odleteli u Entebbe, Uganda.
*   27. 6. - Grupa G6 postaje G7 nakon priključenja Kanade. 
* 29. 6. -  stiču nezavisnost od Ujedinjenog Kraljevstva.
* 29. 6. - U Iranu ubijen vođa gerile Hamid Ashraf.
* 29 - 30. 6. - Konferencija komunističkih i radničkih partija Evrope u Berlinu: prisutno 29 partija, opada uticaj KPSS, raste trend eurokomunizma. Došao je i Tito i tretiran kao počasni gost; zadovoljan je deklaracijom o pravu svake partije na svoj put.

### Jul/Juli/Srpanj

* 2. 7. -  Sjeverni i Južni Vijetnam se formalno ujedinjuju u Socijalističku Republiku Vijetnam.
* 3. 7. - Adolfo Suárez postavljen od kralja za novog premijera Španije: ovaj umereni frankistički političar započinje Špansku tranziciju u demokratiju. 
*   3. 7. - *Gregg v. Georgia*: Vrhovni sud SAD presuđuje da smrtna kazna nije inherentno surova i neobična, čime je prevaziđena presuda *Furman v. Georgia* iz 1972.
*   3. 7. - Vrhunac vrućeg talasa na Britanskim ostrvima: 35,9 stepeni u Cheltenhamu. Vrućina je praćena i velikom sušom.
* 4. 7. - Prepad na Entebbe: izraelski komandosi oslobodili 103 talaca na aerodromu Entebbe, među izraelskim komandosima jedina žrtva komandant Yonatan Netanyahu, stariji brat budućeg premijera Benjamina.
* 4. 7. - U SAD se slavi 200-godišnjica Deklaracije o nezavisnosti.
* 5. 7. - Puk. Vladimir Dapčević, antitoistički komunista, osuđen na smrtnu kaznu koja je odmah promenjena u 20 godina.
* 10. 7. - Katastrofa u Sevesu, Italija - eksplozija nedaleko od Milana oslobađa veliku količinu dioksina.
*   10. 7. - Proslava 120 godina rođenja Nikole Tesle u Smiljanu, prisustvuje i administrator NASA James C. Fletcher. 
* 15. 7. - Jimmy Carter nominiran za predsjednika SAD ispred demokrata.
* jul - Skupština SFRJ usvojila Srednjoročni plan razvoja Jugoslavije, 1976-80, projektuje se prosečni rast 7% ("veoma smela prognoza"), predviđeno ulaganje u nove elektrane, proširivanje metalurških kapaciteta, modernizacija železnica.
* 23. 7. - Američki državljanin Laszlo Toth pušten iz zatvora nakon što je prethodne godine osuđen na 7 godina zatvora zbog fotografisanja šećerane. 
* 17. 7. - Zatvoreni jugoslovenski disident Mihajlo Mihajlov prekinuo štrajk glađu započet u maju (štrajkovao je prošle zime). 
*   17. 7. - Istočni Timor proglašen za 27. provinciju Indonezije.

* 17. 7. - 1. 8. -  Olimpijada u Montrealu. Jugoslavija osvojila 2 zlatne (kanuista Matija Ljubek i rvač Momir Petković), tri srebrne i tri bronzane medalje. Zvezda olimpijade je Nadia Comăneci sa savršenim desetkama.
* 18. 7. - Sékou Touréov režim u Gvineji uhapsio istaknutog diplomatu Diallo Tellija pod optužbom za zaveru protiv države - izložen mučenju, dogodine ubijen glađu. 
* 20. 7. - Lender misije Viking 1 sleteo na Mars - prva uspešna misija na toj planeti.
* 21. 7. - Britanski ambasador u Irskoj Christopher Ewart-Biggs poginuo od podmetnute mine. 
* 23. 7. - Socijalista Mário Soares prvi put premijer Portugala (1976-78 i 1983-85, predsednik 1986-96). 
* 25. 7. - Orbiter Vikinga 1 snimio u regionu Cydonia "Lice na Marsu", pareidolijski efekt (*[[Mars Global Surveyor]]* ga 2001. snimio u boljoj rezoluciji).
* 26. 7. - 2. 8. - 23. Filmski festival u Puli, Velika zlatna arena za film "Idealist".
* 27. 7. - Bivši japanski premijer Kakuei Tanaka uhapšen zbog umešanosti u Lockheedov skandal (osuđen 1983. ali nije bio u zatvoru). 
* 28. 7. - Tangshanski potres u Kini, preko 240.000 mrtvih.
* 29. 7. - "Samov sin" počinio prvo ubistvo u New Yorku.
*   29. 7. - Giulio Andreotti drugi put premijer Italije (dva mandata do 1979), uz indirektnu podršku komunista.
* 31. 7. - Predsednik Tito optužuje američkog ambasadora Silbermana za mešanje u unutrašnje stvari SFRJ, u vezi slučaja američkog građanina Laszla Totha. Pošto je stavljen u "karantin", prinuđen je na ostavku najesen.
* 31. 7. - Bujica na reci Big Thompson u Koloradu odnosi 143 života.

### Avgust/August/Kolovoz

* 1. 8. - Trinidad i Tobago postaje republika.
* 1. 8. - Niki Lauda pretrpeo teške opekotine na Velikoj nagradi Nemačke.
* 4. 8. - Prva zabilježena epidemija legionarske bolesti ubija 29 ljudi na konvenciji Američke legije u Philadelphiji.
* 4. 8. - Prljavi rat u Argentini: ubijen biskup Enrique Angelelli.
* 5. 8. - Eksplozija u jami "Kamenice" rudnika Breza, 17 mrtvih.
* 7. 8. - Viking 2 u orbiti oko Marsa.
* 9 - 22. 8. - Sovjetska misija Luna 24 odlazi na Mesec i vraća se sa uzorkom. Poslednje meko sletanje na Mesec do kineske Chang'e 3 2013.
* 12. 8. - Masakr u Tel al-Zaataru: palestinski izbeglički logor u Bejrutu pao nakon opsade, najmanje 1.500 mrtvih, preostale izbeglice preseljene. 
* 15. 8. - Izašao singl *[[Dancing Queen]]* grupe *[[ABBA]]*. 
* avgust - U Belgiji ubijeni srpski emigranti Miodrag Bošković i Uroš Milićević. 
* 16 - 19. 8. - Samit Nesvrstanih u Kolombu, Sri Lanka - 86 članica, 26 posmatrača i stalnih gostiju, prisustvuje i predsednik Tito. Jovanka poslednji put putuje s njim, navodno se sukobila sa fizioterapeutkinjim.
* 16/17. 8. - Jak zemljotres u zalivu Moro, na jugu Mindanaoa, Filipini, praćen cunamijem odnosi nekoliko hiljada života. 
* 18. 8. - Incident sa topolom: ubijena dvojica američkih vojnika koji su pokušali poseći drvo u Korejskoj demilitarizovanoj zoni.
*   18. 8. - Luteranski pastor Oskar Brüsewitz se zapalio u Istočnoj Nemačkoj. 

* 19. 8. - Republikanska konvencija u Kansas Cityju: predsednik SAD Gerald Ford dobio nominaciju sa 1.187 glasova prema 1.070 za Ronalda Reagana.
* 26. 8. - Prva zabilježena epidemija ebole izbija u Yambukuu, Zair.
*  26. 8. - Holandska javnost obaveštena o umešanosti princa Bernharda, kraljičinog muža, u Lockheedov skandal.
* 30. 8. - Prve sovjetske rakete srednjeg dometa RSD-10 Pionir (Nato oznaka SS-20 Saber) postale operativne, usmerene su prema Zapadnoj Evropi. Važan faktor za Dvojno rešenje NATO-a 1979. i Krizu evroraketa početkom 1980-tih.
*   30. 8. - "Najgore gužve u Beogradu u istoriji": izmenjen režim saobraćaja u mnogim ulicama, uvedeni parkingmetri ili zabranjeno parkiranje.
* 31. 8. - Meksički pezo devalviran za 50% u pokušaju smanjenja spoljnog duga.

### Septembar/Rujan

* 1. 9. - Aparicio Méndez dolazi na čelo civilno-vojne administracije Urugvaja (do 1981). 
* 3. 9. - Viking 2 sleće na Mars i prvi put ga snima u boji.
* 4. 9. - Nakon što se sa australijskim teniserom Johnom Newcombeom natjecao u piću, mladi teksaški biznismen George W. Bush je uhapšen i prekršajno kažnjen zbog vožnje u pijanom stanju (incident je javnosti objavljen neposredno pred izbore 2000. na kojima je Bush bio kandidat).
* 6. 9. - Sovjetski por. Viktor Belenko prebegao sa MiG-25 u Japan i zatražio azil u SAD.
* 6 - 10. 9. - Ilich Ramírez Sánchez ("Karlos Šakal") nakratko uhapšen u Beogradu, pa pušten da ode u Bagdad (NYT piše da nije pokušano hapšenje).
* 9. 9. - Umro Mao Tse-tung, koji je upravljao kopnenom Kinom od 1949.

* 10. 9. - Zrakoplovna nesreća kraj Zagreba: 176 ljudi poginulo u sudaru putničkih aviona iznad Vrbovca kod Zagreba, dotada najgorem sudaru aviona u vazduhu.
* 10. 9. - Grupa hrvatskih nacionalista (Zvonko Bušić, žena mu Julienne i dr.) otela avion *[[TWA Flight 355]]* na liniji Njujork - Čikago. Prilikom demontaže zaostale bombe u Njujorku poginuo jedan policajac. Neke novine objavljuju njihovu deklaraciju sutradan, teroristi se predali u Parizu 12. 9., nakon što su iznad pet gradova izbačeni letci.
* 12. 9. - Jubilejski pokret "Trinaest stoljeća kršćanstva u Hrvata", prva etapa: sto tisuća vjernika na završnom misnom slavlju u Solinu.
* 13. 9. - U Velikoj Britaniji prvi put prikazan *[[The Muppet Show]]*. 
* septembar - Vojni manevri "Golija '76".
* 16. 9. - "Noć olovaka" u Argentini - kidnapovanja, mučenja i ubistva studenata.
*   16. 9. - Slovenački novinar Viktor Blažič osuđen na dve godine.
*   16. 9. - Plivač Šavarš Karapetjan spasao 20 ljudi iz potopljenog trolejbusa u Jerevanu, povrede ga koštale karijere. 
*   16. 9. - Predsednik Tito otkazao zvanične aktivnosti na dva meseca usled problema sa jetrom. 
* 19. 9. - Bivši vojni diktator Thanom Kittikachorn se vratio u Tajland što izaziva proteste levičarskih studenata. 
*   19. 9. -  Boeing 727 Turkish Airlinesa udario u brdo kod Isparte u Turskoj, 154 mrtvih. 
* 20 - 21. 9. - *[[100 Club Punk Special]]* u Londonu: Punk ulazi u mainstream.
* 20. 9. - 6. 12. - BBC2 premijerno emituje seriju *[[I, Claudius (TV serija)|I, Claudius]]*.
* 21. 9. - U Washingtonu DC ubijen Orlando Letelier, čileanski socijalistički političar u izbeglištvu.
* 22. 9. - Portugal u Savjetu Evrope.
* 23. 9. - U Poljskoj osnovan Komitet odbrane radnika, prva veća antikomunistička organizacija u istočnoj Evropi - daje finansijsku i pravnu pomoć junskim zatvorenicima i njihovim porodicama.
* 25. 9. - Začetak irskog benda U2 u Dublinu (u početku su se zvali *Feedback*, zatim *The Hype*).
* 28. 9. - Članak u NYT: hrvatski disidenti se žale na diskriminaciju u Jugoslaviji ali osuđuju nasilje i nisu obavezno separatisti.
* 28. 9. - Stevie Wonder je objavio *[[Songs in the Key of Life]]*, album koji se smatra njegovim najboljim i jednim od najboljih uopšte.

### Oktobar/Listopad
* 3. 10. - Izbori za njemački Bundestag - CDU/CSU dobija najviše glasova, ali koalicija SPD-FDP na čelu sa Helmutom Schmidtom ostaje na vlasti. 
* 6. 10. - U Kini uhapšena "Banda četvorke" - Maova udovica Jiang Qing i još trojica - kraj Kulturne revolucije.
* 6. 10. - Cubana de Aviación let 455 - kubanski avion oboren blizu Barbadosa terorističkom bombom, 78 poginulih.
* 6. 10. - Masakr na univerzitetu Thammasat: vojska, policija i paramilitarci ubili 46 studenata na univerzitetu i kampusu u Bangkoku. Kasnije tokom dana vojska preuzima vlast, admiral Sangad Chaloryu je na čelu Nacionalnog veća administrativne reforme. 
* 6. 10. - Gerald Ford napravio veliku grešku u debati sa Carterom rekavši da "nema sovjetske dominacije nad istočnom Evropom".
* 7. 10. - Hua Guofeng, protivnik Bande četvorke, nasleđuje Mao Zedonga na čelu partije.
* 8. 10. - Thorbjörn Fälldin iz Partije centra novi premijer Švedske - prvi put za 40 godina da socijaldemokrati nisu na vlasti. 
* 10. 10. - Pevačica Silvana Armenulić poginula sa sestrom Mirjanom Bajraktarević i šefom orkestra u saobraćajnoj nesreći.
* 15. 10. - Sudija Franc Miklavčič, slovenački borac za ljudska prava, osuđen na šest godina zatvora

* 16. 10. - Samit Arapske lige u Rijadu uspostavlja primirje u Libanu i stvara mirotvoračke snage na čelu sa Sirijcima. 
* 17. 10. - Ujutru, jedan udar košave u Beogradu dostigao 36&nbsp;m/s tj. 130&nbsp;km/h (orkanska jačina), u Vršcu 2-3 metra brže.
* 18. 10. - Ford Fiesta ulazi u proizvodnju (pogon u Valenciji, Španija).
* 19. 10. - Liban: Bitka za Aishiyu - PLO i komunisti zauzimaju izolovano hrišćansko selo (u prvom naletu ih odbila izraelska artiljerija).
*   19. 10. - Hleb u Jugoslaviji poskupeo za 25%, svinjetina za oko 15%.
* 22. 10. - Tokom debate Ford - Carter pokrenuto je i pitanje šta bi moglo biti s Jugoslavijom nakon Tita (Carter izjavio da ne bi išao u rat čak i ako Sovjeti uđu u Jugoslaviju). Zbog ovoga će odnosi SFRJ-SAD biti loši na početku njegovog mandata.
* 26. 10. -  Transkei je prvi nominalno nezavisan bantustan u Južnoj Africi, međunarodna zajednica to ne priznaje.
* 28. 10. - Severnoirska nacionalistička političarka Máire Drumm ubijena u bolničkom krevetu.

### Novembar/Studeni

* 1. 11. - Prvi predsednik Burundija Michel Micombero srušen u vojnom udaru Jean-Baptiste Bagaze, koji ostaje na čelu zemlje do 1987.
* novembar, početkom - Francuski ambasador u Jugoslaviji Pierre Sebilleau stradao u državnom lovu kod Novog Bečeja.
* 2. 11. - Jimmy Carter izabran za novog predsjednika SAD (prvi sa Dalekog juga od građanskog rata).
* 3. 11. - U SAD prikazan film *[[Assault on Precinct 13 (1976)|Assault on Precinct 13]]* ("Napad na policijsku stanicu"), ali postaće popularan sledeće godine u Evropi.
*  13. 11. - Ustavni sud presudio u korist radnice "Jugopetrola" koja nije dobila stan zbog manjeg broja poena iz političke aktivnosti.
* 15 - 17. 11. - Poseta sovjetskog lidera Brežnjeva Jugoslaviji. Tražio je baze na obali, prava preleta, bliže političke i ekonomske odnose, što Tito i rukovodstvo odbacuju.

* novembar - Sedmi kongres Albanske partije rada, Enver Hodža se protivi novom kineskom rukovodstvu (→ Kinesko-albanski raskol). 
* 17. 11. - Kineska nuklearna eksplozija u atmosferi.
* 18. 11. - Frankistički španski Kortes odobrio Zakon za političku reformu, kojim se omogućuje parlamentarna demokratija. 
* 24. 11. - Razoran zemljotres kod Vana (Çaldıran–Muradiye) na krajnjem istoku Turske, 4-5.000 mrtvih.
* 25. 11. - Savezna skupština SFRJ donijela **[[Zakon o udruženom radu]]**, prozvan "mali Ustav", u cilju disciplinovanja radnika i rukovodilaca po liniji SKJ. Priprema zakona je trajala dve godine, redakciona komisija je pregledala hiljade predloga.
** Zakon sledi viziju "asocijacije slobodnih proizvođača", koji direktno upravljaju poduzećima (organizacijama udruženog rada) i "društvenom reprodukcijom" (nadgradnja - politička i kulturna sfera), tako da bi država bila razvlašćena prenošenjem njenih funkcija na radničke savjete i druge alternativne institucije društva. 
** U praksi, velike tvornice su dijeljene na osnovne organizacije udruženog rada (OOUR), njih nekoliko je sa radnom zajednicom (RZ, administrativnom jedinicom) činilo radnu organizaciju (RO). Krajnje asocijacije su bile složene OUR (SOUR), ponekad i sa preko stotinu OOUR. Do 1980. je osnovano 94.415 OOUR-a. Sistem u praksi znači razdruživanje, OOUR-i su premali za uticaj, narasla administracija može manipulirati njihovim odlukama. 
** Samo 2,1% tvornica ima jedan ili više OOUR-a u drugoj republici (samo 1,5% u 1981.); republike teže imati svoje pogone, jer nemaju poverenja u jugoslovensko tržište; mnoge tvornice su "političke investicije". 
* 26. 11. - Objavljen singl *[[Sex Pistols]]*-a, *Anarchy in the U.K.*. 
*   26. 11. - Predsjedništvo SFRJ uputilo Skupštini izveštaj o unutrašnjoj i spoljnoj politici.

### Decembar/Prosinac
* 1. 12. - Famozno gostovanje *[[Sex Pistols]]*-a u TV emisiji kada su više puta upotrebili psovke.
*   1. 12. - José López Portillo novi predsednik Meksika (do 1982). 
*   1. 12. - Narodna Republika Angola primljena u Ujedinjene nacije. 
* 2. 12. - Položen kamen-temeljac nove železničke stanice "Beograd" ("Prokop", centralna stanica od 2018, stanična zgrada otvorena 2023).
* 3. 12. - Bob Marley povređen u atentatu (na Jamajci je talas političkog nasilja).
* 4. 12. - Jean-Bédel Bokassa proglasio Centralnoafričko Carstvo (traje do njegovog zbacivanja 1979). 
* 5. 12. - Izbori u Japanu, nazvani i Lockheedovi izbori zbog uticaja korupcionaške afere: Liberalno-demokratska stranka gubi apsolutnu većinu zbog čega će premijer Takeo Miki dati ostavku. 
*   5. 12. - Bivši francuski premijer Jacques Chirac osnovao golističku partiju Okupljanje za republiku (uključena u Uniju za narodni pokret 2002, nazvanu Republikanci 2015).
* 6. 12. - Predsednik Francuske Valéry Giscard d'Estaing stigao u posetu Jugoslaviji. 
* 8. 12. - Izdat album *Hotel California* grupe *[[Eagles]]* (naslovna pesma izdata kao singl sledećeg februara).
*   8. 12. - Nastavno-naučno veće Centra visokih vojnih škola na Banjici dodelilo maršalu Titu prvi doktorat vojnih nauka (proglašenje 21. 12.). 
* 14. 12. - Richard Oetker, naslednik firme, otet radi otkupa - oslobođen je dva dana kasnije, s teškim povredama. 
* 15. 12. - Britanski kancelar eksčekera Denis Healey objavio da je dogovorio zajam od 2,3 milijarde funti od MMF (zauzvrat su potrebne oštre mere štednje).
* 15. 12. - Španski Zakon za političku reformu odobren velikom većinom na referendumu.
* decembar - Otvoreno pismo kojim se protestuje zbog konfiskacije pasoša jugoslovenskih građana - pismo će potpisati 60 lićnosti, početak peticijske aktivnosti u SFRJ.
* decembar - Sakupljeni prvi potpisi za Povelju 77 u Čehoslovačkoj (motivisano hapšenjem rok-grupe *[[The Plastic People of the Universe]]*).
* 16. 12. - U Australiji je potpisan prvi zakon koji daje Aboridžinima pravo na zemlju, odnosi se na Severnu teritoriju. 
* 17. 12. - Konferencija OPEC u Dohi odlučuje da podigne cenu nafte za 10+5 posto u 1977, ali Saudi Arabija (ministar nafte Zaki Yamani) objavljuje da će podići cenu samo pet posto i uvećati proizvodnju sa 8,5 na 11,8 miliona barela dnevno.
* 18. 12. - Sovjetski disident Vladimir Bukovski deportovan iz zemlje i razmenjen u Cirihu za gen. sekretara KP Čilea Luisa Corvalána. 
* 22. 12. - Glumac Slobodan Đurić poginuo u saobraćajnoj nesreći u Beogradu.
* 24. 12. - Takeo Fukuda je novi premijer Japana (do 1978). 
* 24. 12. - Usvojen savezni Zakon o uvođenju Jedinstvenog matičnog broja građana - uređuju ga republički i pokrajinski propisi.
* 28. 12. - Narodna Republika Albanija dobija novi ustav, postaje Narodna Socijalistička Republika Albanija. 
* krajem godine - Osnovan riječki punk sastav Paraf.
* krajem godine - Vođstvo SR Srbije je sastavilo "Plavu knjigu", dokument o odnosu Srbije i pokrajina - predstavljeno saveznom rukovodstvu sledećeg marta.
* 30. 12. - U Zvečki kod Obrenovca pušten srednjetalasni predajnik Radio Beograda od 2000&nbsp;kW (uništen 1999).

### Kroz godinu

* 1975/76 - Pojačanje progona disidenata u SFRJ.
* U SFRJ uveden Jedinstveni matični broj građana.
* Prosečan rast u SFRJ 1976-80. je 5,6%. 
* Prosečne plate u SFRJ: 3.734 dinara (oko 207 dolara) u neproizvodnom sektoru i 3.106 dinara (oko 172 dolara) u proizvodnom (875 odn. 727 dolara iz 2016. prema CPI Inflation Calculator u SAD).
* Tri najveće firme u Jugoslaviji: INA Zagreb; RMK Zenica i Naftagas Novi Sad.
* Izgrađen agregat B TE Sisak (210 MW, isto kao i A iz 1970).
* SFRJ: Početak Slobodnog univerziteta - niz predavanja i debata u privatnim domovima o raznim temama (do 1984).
* JAZU završila izdavanje *Rječnika hrvatskoga ili srpskoga jezika*, započeto 1880: 97 svezaka, uvezana u 23 knjige.
* S izdavanjem Indeksa kompletirano drugo izdanje Vojne enciklopedije.
* Izgrađen Spomen-muzej „21. oktobar“ Kragujevac.
* Šahista Ljubomir Ljubojević podelio prvo mesto na turniru u Wijk aan Zee, Holandija.
* IBM 3800 je prvi laserski printer.
* Južna Rodezija: prokineski ZANU i prosovjetski ZAPU se udružili u Patriotski front (→ ZANU-PF). 
* U Pjongjangu je završena Skupštinska dvorana Kumsusan, zvanična rezidencija Kim Il-sunga - danas Palata Sunca Kumsusan, mauzolej Il-Sunga i njegovog naslednika Kim Jong-ila.

### U toku/tijeku
* Hladni rat (1945-91)
* Libanski građanski rat (1975-91)
* Angolski građanski rat (1975-2002)
* Kambodžansko-vijetnamski rat (1975-89)
* Građanski rat u Etiopiji (1974-91)
* Rat za nezavisnost Kabinde (1975-2006)
* Indonežanska invazija Istočnog Timora (1975-78)
* Vanredno stanje u Indiji (1975-77)

## 1976. u temama
* Rukovodstvo SFRJ:
** Predsednik Republike i SKJ - Josip Broz Tito
** Predsednik Saveznog izvršnog veća - Džemal Bijedić
** Predsednik Savezne skupštine - Kiro Gligorov
* Televizija. TV serije: "Grlom u jagode" (snim. 1975), "Salaš u malom ritu" (snim. 1975), "Babino unuče", "Na putu izdaje", "Muzika pozornice", "Čast mi je pozvati vas" (1976-77), "Dva drugara", "Junaci", "Morava 76", "Uspon i pad Žike Proje" (TV Beograd), "Odlikaši" i "Teversenove bajke" (TV Sarajevo), "Ima nade za nomade" i "Kapetan Mikula Mali" (TV Zagreb).
* Neki domaći filmovi: "Čuvar plaže u zimskom periodu", "Devojački most", "Povratak otpisanih", "Salaš u Malom Ritu", "Vlak u snijegu", "Vrhovi Zelengore", "Žena s krajolikom" (prikazan 1989),  (→ :Kategorija:Filmovi 1976.).
* Neki domaći muzički/glazbeni albumi (debitantska ploča ne mora biti početak karijere): Bijelo dugme: "Eto! Baš hoću!"; Parni valjak: "Dođite na show!" (debi); Teška industrija: "Ho-ruk" (debi) i "Teška industrija"; Kompilacija "BOOM festival '76"; Yu grupa: "YU zlato" (→ :Kategorija:Albumi 1976.)
* Neka vozila uvedena 1976:


Rover sd1 club.jpg|Rover SD1 (Evropski auto godine '77)
Fiesta (3396469630).jpg|Ford Fiesta Mk1
Skoda (7907721386).jpg|Škoda 105 L
Moskwitch-2140.jpg|Moskvič 2140
Fiat 900 E 2013-07-21 13-00-52.JPG|Fiat 900


## Rođenja

### Januar/Siječanj &ndash; Februar/Veljača
* 21. 1. - Emma Bunton, članica *Spice Girls*
* 21. 1. - Nataša Marković, glumica
* 30. 1. - Andy Milonakis, komičar
* 2. 2. - Radomir Nikolić, gradonačelnik Kragujevca
* 3. 2. - Tijana Dapčević, pevačica
* 12. 2. - Silvia Saint, glumica
* 14. 2. - Erica Leerhsen, glumica
* 24. 2. - Yuval Noah Harari, istoričar
* 24. 2. - Aleksandar Marton, srpski političar
* 28. 2. - Ali Larter, glumica

### Mart/Ožujak &ndash; April/Travanj
* 5. 3. - Šarūnas Jasikevičius, košarkaš
* 8. 3. - Sergej Ćetković, pevač
* 10. 3. - Haifa Wehbe, libanska pevačica
* 13. 3. - Danny Masterson, glumac
* 17. 3. - Álvaro Recoba, urugvajski fudbaler
* 19. 3. - Alessandro Nesta, fudbaler
* 22. 3. - Reese Witherspoon, glumica
* 24. 3. - Peyton Manning, igrač američkog fudbala
* 25. 3. - Vladimir Kličko, bokser
* 26. 3. - Amy Smart, glumica, model
* 29. 3. - Jennifer Capriati, teniserka
* 31. 3. - Oliver Frljić, kazališni redatelj
* 1. 4. - Clarence Seedorf, holandski fudbaler
* 6. 4. - Boris Režak, kantautor
* 8. 4. - Nikolina Pišek Ristović, TV voditeljka
* 13. 4. - Jonathan Brandis, američki glumac, pisac, redatelj i producent († 2003.)
* 18. 4. - Melissa Joan Hart, glumica, producent
* 25. 4. - Tim Duncan, košarkaš

### Maj/Svibanj &ndash; Jun/Lipanj
* 13. 5. - Kiril Kravčenko, gen. direktor Naftne industrije Srbije
* 13. 5. - Ana Popović, dzez i bluz muzičarka
* 17. 5. - Dejan Stojiljković, književnik
* 19. 5. - Kevin Garnett, košarkaš
* 21. 5. - Dara Bubamara, pevačica
* 25. 5. - Cillian Murphy, glumac
* 25. 5. - Sandra Nasić, pjevačica *Guano Apes*
* 25. 5. - Stefan Holm, skakač u vis
* 28. 5. - Tomislav Mužek, hrvatski operni pjevač
* 28. 5. - Aleksej Nemov, ruski gimnastičar
* 31. 5. - Colin Farrell, glumac
* 4. 6. - Nenad Zimonjić, srpski teniser
* 4. 6. - Aleksej Navaljni, ruski opozicionar († 2024)
* 6. 6. - Vlado Georgiev, muzičar
* 8. 6. - Lindsay Davenport, teniserka
* 9. 6. - Antonija Stanišić, hrvatska glumica
* 14. 6. - Igor Lukšić, premijer Crne Gore
* 15. 6. - Aleksandar Martinović, srpski političar
* 15. 6. - Ivan Tobić, umetnik
* 17. 6. - Dušan Vemić, teniser
* 23. 6. - Patrick Vieira, francuski fudbaler
* 26. 6. - Petar Kapisoda, rukometaš
* 29. 6. - Irena Spasić, TV voditeljka

### Jul/Srpanj &ndash; Avgust/Kolovoz
* 1. 7. - Patrick Kluivert, holandski fudbaler
* 1. 7. - Ruud van Nistelrooy, fudbaler
* 5. 7. - Marko Somborac, crtač stripa
* 8. 7. - Ljubomir Bandović, glumac
* 9. 7. - Fred Savage, glumac
* 9. 7. - Nikola Jestratijević, košarkaš
* 17. 7. - Miraj Grbić, glumac
* 19. 7. - Benedict Cumberbatch, glumac
* 19. 7. - Eric Prydz, DJ, muzički producent
* 22. 7. - Nina Morić, manekenka
* 26. 7. - Zoran Kesić, TV voditelj, komičar
* 27. 7. - Milan Topalović Topalko, pevač
* 2. 8. - Lidija Bizjak, pijanistkinja
* 7. 8. - Srđan Timarov, glumac
* 9. 8. - Audrey Tautou, glumica
* 23. 8. - Kristina Kolar, hrvatska operna pjevačica
* 24. 8. - Vladimir Milisavljević, kriminalac
* 27. 8. - Carlos Moyá, teniser
* 27. 8. - Mark Webber, vozač F1

### Septembar/Rujan &ndash; Oktobar/Listopad
* 6. 9. - Naomie Harris, glumica
* 10. 9. - Gustavo Kuerten, teniser
* 10. 9. - Snežana Malović, srpska političarka
* 12. 9. - Jolanda Batagelj, poznata i kao Čeplak, atletičarka
* 20. 9. - Denis Šefik, srpski vaterpolo golman
* 21. 9. - Max Emanuel Cenčić, hrvatski operni pjevač
* 22. 9. - Martin Solveig, francuski House-DJ
* 22. 9. - Ronaldo, brazilski nogometaš
* 26. 9. - Michael Ballack, njemački nogometaš
* 26. 9. - Ivana Mrvaljević, glumica
* 27. 9. - Francesco Totti, fudbaler
* 29. 9. - Andrij Ševčenko, fudbaler
* 4. 10. - Danilo Ikodinović, srpski vaterpolista
* 4. 10. - Alicia Silverstone, glumica
* 4. 10. - Mauro Camoranesi, fudbaler
* 5. 10. - Ramzan Kadirov, predsednik Čečenije
* 11. 10. - Emily Deschanel, glumica
* 23. 10. - Ryan Reynolds, glumac
* 24. 10. - Nataša Vezmar, hrvatska tekvondašica

### Novembar/Studeni &ndash; Decembar/Prosinac
* 7. 11. - Mark Philippoussis, australski tenisač
* 17. 11. - Diane Neal, glumica
* 19. 11. - Jack Dorsey, suosnivač *Twitter*-a
* 19. 11. - Aleksa Jelić, pevač, umetnik
* 20. 11. - Nebojša Stefanović, srpski političar
* 28. 11. - Gordan Kožulj, plivač
* 29. 11. - Anna Faris, glumica
* 1. 12. - Matthew Shepard, žrtva homofobičnog zločina († 1998)
* 3. 12. - Semir Devoli, bosanskohercegovački nogometaš
* 4. 12. - Škabo, srpski reper
* 8. 12. - Dominic Monaghan, glumac
* 20. 12. - Hamdija Lipovača, bosanskohercegovački političar
* 22. 12. - Jovana Tipšin, pevačica
* 25. 12. - Armin van Buuren, DJ, muzički producent
* 25. 12. - Marija Miholjek, TV voditeljica

### Kroz godinu
* Dimitrije Banjac, glumac, komičar
* Nikola Škorić, glumac, komičar

## Smrti

### Januar/Siječanj &ndash; Mart/Ožujak
* 1. 1. - Milan Gavrilović, predratni političar, diplomata (* 1882)
* 8. 1. - Zhou Enlai, premijer NR Kine (* 1898)
* 12. 1. - Agatha Christie, engleska književnica (* 1890.)
* 13. 1. - Margaret Leighton, glumica (* 1922)
* 14. 1. - Viki Glovacki, pjevač, redatelj i glumac (* 1919)
* 18. 1. - Smiljan Franjo Čekada, nadbiskup vrhbosanski (* 1902)
* 19. 1. - Hidetsugu Yagi, elektro-inženjer, patentirao TV-antenu (* 1886)
* 23. 1. - Paul Robeson, pevač, glumac, aktivista (* 1898)
* 1. 2. - Werner Heisenberg, fizičar, nobelovac (* 1901)
* 4. 2. - Blažo Jovanović, učesnik NOB, bivši predsednik vlade NR Crne Gore, narodni heroj (* 1907)
* 9. 2. - Ladislav Kralj, slikar, graver (* 1891)
* 11. 2. - Lee J. Cobb, glumac (* 1911)
* 12. 2. - Sal Mineo, američki glumac (* 1939)
* 14. 2. - Vera Šnajder, matematičarka (* 1904)
* 22. 2. - Florence Ballard, pevačica (* 1943)
* 23. 2. - L. S. Lowry, slikar (* 1887)
* 4. 3. - Walter Schottky, nemački fizičar (* 1886)
* 5. 3. - Charles Lederer, filmski scenarista (* 1906)
* 10. 3. - Velimir Deželić mlađi, književnik, kazališni pisac... (* 1888)
* 14. 3. - Busby Berkeley, filmski režiser, koreograf (* 1895)
* 17. 3. - Luchino Visconti, filmski, pozorišni, operski režiser (* 1906)
* 19. 3. - Ivo Tijardović, hrvatski skladatelj, literat i slikar (* 1895.)
* 24. 3. - Bernard Montgomery, britanski feldmaršal (* 1887.)
* 25. 3. - Josef Albers, umetnik i edukator (* 1888)
* 31. 3. - Paul Strand, američki fotograf (* 1890)

### April/Travanj &ndash; Jun/Lipanj
* 1. 4. - Max Ernst, umetnik Dade i nadrealizma (* 1891)
* 4. 4. - Harry Nyquist, pionir teorije informacija (* 1889)
* 5. 4. - Howard Hughes, poslovni tajkun, konstruktor aviona (* 1905)
* 7. 4. - Mirko Fiket, narodni heroj (* 1899)
* 12. 4. - Paul Ford, glumac (* 1901)
* 15. 4. - Juraj Šutej, hrvatski političar (* 1889)
* 9. 5. - Ulrike Meinhof, suosnivačica "Crvenih brigada" (* 1934)
* 11. 5. - Alvar Aalto, arhitekta (* 1898)
* 19. 5. - Borivoje Stevanović, slikar (* 1879)
* 26. 5. - Martin Heidegger, njemački filozof (* 1889.)
* 30. 5. - Miroslav Feldman, hrvatski književnik (* 1899.)
* 6. 6. - J. Paul Getty, milijarder, kolekcionar umetnosti (* 1892)
* 11. 6. - Sreten Žujović, učesnik NOB, društveno-politički radnik (* 1899)
* 23. 6. - Imogen Cunningham, fotografkinja (* 1883)

### Jul/Srpanj &ndash; Septembar/Rujan
* 1. 7. - Anneliese Michel, žrtva egzorcizma (* 1952)
* 4. 7. - Yonatan Netanyahu, komandant izraelskih komandosa (* 1946)
* 4. 7. - Grga Zlatoper, novinar, voditelj "Glasa Amerike" (* 1910)
* 6. 7. - Zhu De, visoki funkcioner partije, države i vojske NR Kine (* 1886)
* 7. 7. - Ljubo Vučković, bivši načelnik Generalštaba JNA, narodni heroj (* 1915)
* 14. 7. - Joachim Peiper, oficir SS (* 1915)
* 22. 7. - Mortimer Wheeler, arheolog (* 1890)
* 2. 8. - Fritz Lang, filmski režiser, scenarista (* 1890)
* 3. 8. - Vladimir Vranić, hrvatski matematičar (* 1896)
* 3. 8. - Valerij Sabljin, sovjetski pobunjeni oficir (* 1939)
* 4. 8. - Enrique Angelelli, argentinski biskup (* 1923)
* 12. 8. - Vladimir Velmar-Janković, književnik, političar u Nedićevoj vladi (* 1895)
* 18. 8. - Enver Čolaković, bosanski književnik i prevodilac (* 1913)
* 22. 8. - Juscelino Kubitschek, bivši predsednik Brazila (* 1902)
* 28. 8. - Anissa Jones, glumica (* 1958)
* 9. 9. - Mao Zedong, predsednik CK KP Kine (* 1893)
* 10. 9. - Dalton Trumbo, filmski scenarista, jedan od Holivudske desetorice (* 1905)
* 14. 9. - Pavle Karađorđević, bivši regent Jugoslavije (* 1893)
* 21. 9. - Orlando Letelier, bivši čileanski diplomata (* 1932)
* 24. 9. - Ivo Purišić, admiral (* 1920)
* 26. 9. - Lavoslav Ružička, kemičar, nobelovac (* 1887.)

### Oktobar/Listopad &ndash; Decembar/Prosinac
* 3. 10. - Ivica Matić, filmski redatelj (* 1948)
* 10. 10. - Silvana Armenulić, narodna pevačica (* 1939)
* 10. 10. - Mirjana Bajraktarević, pevačica (* 1951)
* 10. 10. - Miodrag Rade Jašarević, violinista (* 1916)
* 18. 10. - Slava Ogrizović, učesnica NOB, književnica (* 1907)
* 20. 10. - Slavko Vorkapić, srpsko-američki režiser (* 1894)
* 23. 10. - Valerijan Stefanović, episkop šumadijski (* 1908)
* 24. 10. - Georgije Ostrogorski, istoričar, vizantolog (* 1902)
* 25. 10. - Raymond Queneau, književnik (* 1903)
* 28. 10. - Máire Drumm, severnoirska političarka (* 1919)
* 11. 11. - Alexander Calder, američki skulptor (* 1898)
* 12. 11. - Mihail Gurevič, sukonstruktor aviona MiG (* 1893)
* 15. 11. - Milivoje Živanović, glumac (* 1900)
* 15. 11. - Jean Gabin, glumac (* 1904)
* 18. 11. - Man Ray, slikar, fotograf (* 1890)
* 20. 11. - Trofim Lisenko, staljinistički biolog (* 1898)
* 23. 11. - André Malraux, književnik, teoretičar umetnosti, bivši ministar kulture (* 1901)
* 28. 11. - Rosalind Russell, glumica (* 1907)
* 28. 11. - Albert Caquot, građevinski inženjer (* 1881)
* 3. 12. - Marko Fotez, reditelj, teatrolog, književnik (* 1915)
* 4. 12. - Benjamin Britten, engleski skladatelj (* 1913)
* 12. 12. - Vinko Žganec, hrvatski melograf, muzikolog (* 1890.)
* 12. 12. - Miodrag Purković, istoričar (* 1907)
* 19. 12. - Ignacije Bulimbašić, hrvatski zrakoplovac (* 1886.)
* 20. 12. - Richard J. Daley, gradonačelnik Čikaga (* 1902)
* 22. 12. - Slobodan Đurić, glumac i reditelj (* 1944)
* 23. 12. - Duarte Nuno de Bragança, glava portugalske kraljevske kuće (* 1907)
* 28. 12. - Zoran Mišić, književnik i kritičar (* 1921)

### Kroz godinu
* Mihailo Janković, arhitekta (* 1911)
* Blagoje Jocić, bivši vlasnik resavskih rudnika (* 1900)
* Milan Gavrilović, političar i diplomata u Kraljevini Jugoslaviji (* 1882)
* Miladin Zarić, učitelj, spasitelj Starog savskog mosta u Bg. (* 1889)

## Nobelova nagrada za 1976. godinu
* '''Fizika''': Burton Richter i Samuel Chao Chung Ting (pionirski rad na otkriću teške elementarne čestice nove vrste)
* '''Kemija''': William Lipscomb (proučavanje strukture borana što je rasvetlilo probleme hemijske veze)
* '''Fiziologija i medicina''': Baruch S. Blumberg i Daniel Carletan Gajdusek (otkrića u vezi novih mehanizama za poreklo i širenje infektivnih bolesti, hepatitis B odn. kuru)
* '''Književnost''': Saul Bellow (ljudsko razumevanje i suptilna analiza savremene kulture koji su kombinovani u njegovom delu)
* '''Mir''': Betty Williams i Mairead Corrigan (osnivačice Severnoirskog mirovnog pokreta)
* '''Ekonomija''': Milton Friedman (dostignuća na polju analize potrošnje, monetarne istorije i teorije i za njegovu demonstraciju složenosti politike stabilizacije)

## Reference

;Literatura
* Milan Bajec, Ivan Dolničar (1981). Jugoslavija 1941-1981, Beograd: Eksport pres.
* Pirjevec, Jože. *Tito and his Comrades*. The University of Wisconsin Press 2018
* Goldstein, Ivo & Slavko. *Tito*. Profil 2015
* Jović, Dejan. *Jugoslavija Država koja je odumrla*. Prometej Zagreb 2003

## Vanjske veze
* FRANCE: INTER-CONTINENTAL HIJACK DRAMA ENDS WITH ALL 51 HOSTAGES RELEASED BY CROATIAN SEPARATISTS. , Newsfilm Online
* Yugoslavia and Nonalignment after Colombo , Zdenko Antić, Open Society Archives - Radio Free Europe
* Yugoslavia's Law on Associated Labor , S.Stanković, OSA-RFE
* Dow Chemicals to Sign Joint Venture Agreement with Yugoslavia , Z.Antić, OSA-RFE
* Yugoslav Leader Accuses Cominformists of Having Foreign Ties , Z.Antić, OSA-RFE
* Yugoslav Paper on Berlin Wall Shooting , Z.Antić, OSA-RFE
* Brezhnev Sees Tito on the Cominform Resolution's 28th Anniversary , Stanković, OSA-RFE
* East European Reactions to Sonnenfeldt , RAD Staff, OSA-RFE
* Belgrade Daily Criticizes Soviet Reporting of Tito-Brezhnev Meeting , S.Stanković, OSA-RFE
* Chou En-Lai And Eastern Europe , J. L. Kerr, OSA-RFE
* Yugoslav-Czechoslovak Polemics over Closing of Press Bureau , S.Stanković, OSA-RFE
* Tito's Visit to Athens , S.Stanković, OSA-RFE